### Resumé

Vejle skal være en af [adresse] bedste studie- og ungebyer. Derfor har Byrådet afsat en pulje på 20 mio. kr. fra selvbudgetteringsmidlerne til ”Vejle – en studieby i vækst”. Det er besluttet, at puljen skal prioriteres til opfølgning på anbefalingerne fra det rådgivende udvalg Uddannelse Vejle, som opstiller en fælles vision og fem ambitiøse indsatser for Vejle som fremtidens studieby. Denne sag fremlægger forslag til udmøntning af puljen på baggrund af høring af Børne- og Familieudvalget, Kultur- og Idrætsudvalget og Teknisk Udvalg.

### Sagsfremstilling

Byrådet besluttede den 19. juni 2024 en ekstraordinær investering på 260 mio. kr. til Velfærd, Klima og Vækst i Vejle Kommune. Heraf blev 20 mio. kr. afsat til ”Vejle – en studieby i vækst”.

Økonomiudvalget godkendte den 26. august 2024 rammesagen for udmøntning af puljen. Rammesagen blev desuden godkendt af Økonomiudvalget inkl. gruppeformænd i forbindelse med godkendelsen af de samlede midler på 260 mio. kr. den 23. september 2024.

I rammesagen blev det besluttet at målrette de 20 mio. kr. til opfølgning på anbefalingerne fra det rådgivende udvalg Uddannelse Vejle, som blev nedsat for at rådgive om og medvirke til udviklingen af indsatser for Vejle som studieby. Anbefalingerne fra Uddannelse Vejle er vedlagt som bilag.

I forbindelse med rammesagen for den særlige investeringspulje blev der sat følgende mål for indsatsen:

* Vejle skal være en af [adresse] bedste studie- og ungebyer
* Studieby-indsatsen sætter unge først og inddrager unge i alle udviklingstiltag
* Studerende kan leve et meningsfyldt og mangfoldigt studieliv i Vejle
* Der er et bredt udbud af uddannelser af høj kvalitet
* Erhvervslivet byder sig til og spiller tæt sammen med uddannelserne og de studerende.

Den 20. november 2024 blev der holdt et fælles referencegruppemøde mellem Økonomiudvalget, Teknisk Udvalg, Kultur- og Idrætsudvalget og Børne- og Familieudvalget med henblik på en fælles politisk drøftelse af den videre indsats. På baggrund af drøftelserne på referencegruppemødet blev der udarbejdet forslag til en udmøntningsplan, som Økonomiudvalget på mødet den 20. januar 2025 besluttede at sende at sende i høring hos Børne- og Familieudvalget, Kultur- og Idrætsudvalget og Teknisk Udvalg.

I vedlagte implementeringsplan er de konkrete indsatser nærmere beskrevet. Høringen af fagudvalgene har ikke givet anledning til ændringer af implementeringsplanen. De faldne bemærkninger fra fagudvalgenes drøftelser vil indgå i det videre arbejde.

Der er tale om en flerårig indsats, som forventes udmøntet i flere faser, som beskrives i implementeringsplanen.

En række af indsatserne foreslås finansieret gennem 20 mio. kr. puljen. Derudover igangsættes en række indsatser, som finansieres inden for allerede afsatte budgetmidler.

**Videre proces**

Det foreslås, at den videre udmøntning af indsatserne forankres i det relevante fagudvalg. Det fremgår af implementeringsplanen, hvilke fagudvalg, der er tale om.

Det foreslås, at Økonomiudvalget fremadrettet har det overordnede ansvar for den videre udmøntning af indsatsen, herunder godkendelse af justeringer af bevillingerne, udmøntning af midler til senere faser i indsatsen samt prioritering af eventuelle restbeløb. Økonomiudvalget foreligges en status for fremdriften til godkendelse ved opstarten af de næste faser.

For at sikre løbende koordinering og rum til tværgående politiske drøftelser, foreslås det, at der afholdes halvårlige møder i en referencegruppe på tværs af Økonomiudvalget, Teknisk Udvalg, Kultur- og Idrætsudvalget og Børne- og Familieudvalget. Implementering af studieby-indsatsen er en tværgående indsats, som løbende afstemmes og koordineres i direktionen.

Uddannelse Vejle udvalget, som har repræsentation fra bl.a. uddannelsesinstitutioner, erhvervsliv, kulturaktører m.fl. fortsætter som rådgivende udvalg på området.

### Økonomi

|  |  |  |  |  |  |  |  |
| --- | --- | --- | --- | --- | --- | --- | --- |
| Ny/ændring af Anlægsbevilling  (i 1.000 kr.) | | | | |  |  |  |
| Udvalg | Stednr | Projekt | Udgift | Indtægt |  |  |  |
|  | |  |  |  |  |  |  |
| KIU  xx Studiemiljø -bygningen | | | 4.500 |  |  |  |  |
| TU   xx  Byrum | | | 4.500 |  |  |  |  |
| ØU  xx  Studiemiljø -spinderihallerne | | | 2.000 |  |  |  |  |
| ØU xx Studieboliger | |  | 1.000 |  |  |  |  |
| ØU  xx   Aktiveringspulje | |  | 500 |  |  |  |  |
| ØU  xx   Strategisk reserve | |  | 7.500 |  |  |  |  |
| Ændring af anlægsbevillinger i alt | | | 20.000 | 0 |  |  |  |
|  | |  |  |  |  |  |  |
|  | |  |  |  |  |  |  |
| Tillægsbevilling til  anlæg (1.000) | | |  | Budgetår | Konsekvenser i overslagsår | | |
| Udvalg | Stednr | Projekt | udg/indt | 2025 | 2026 | 2027 | 2028 og varigt |
| Tillægsbevilling: | |  |  |  |  |  |  |
| Anlæg: | |  |  |  |  |  |  |
| KIU  xx Studiemiljø -bygningen | | | Udgift | 4.500 |  |  |  |
| TU   xx  Byrum | | | Udgift | 4.500 |  |  |  |
| ØU  xx  Studiemiljø -spinderihallerne | | | Udgift | 2.000 |  |  |  |
| ØU xx Studieboliger | |  | Udgift | 1.000 |  |  |  |
| ØU  xx   Aktiveringspulje | |  | Udgift | 500 |  |  |  |
| ØU  xx   Strategisk reserve | |  | Udgift | 7.500 |  |  |  |
|  |  |  |  |  |  |  |  |
| Finansiering: | |  |  |  |  |  |  |
| ØU      651169 En attraktiv studieby | | | Udgift | -20.000 |  |  |  |
|  | |  |  |  |  |  |  |
| Tillægsbevilling netto i alt | |  |  | 0 | 0 | 0 | 0 |
| Kassen (- = forbrug) | |  |  | 0 | 0 | 0 | 0 |

**Opsummering af de bevillingsmæssige konsekvenser vedr. anlæg**

Sagen medfører, at der gives en samlet anlægsbevilling og afsættes rådighedsbeløb i 2025 på 20 mio. kr. fordelt på konkrete indsatser ved KIU, TU og ØU. Udgiftsbevillingen finansieres af den til formålet afsatte pulje  "Vejle - en studieby i vækst"  v/økonomiudvalget. Puljen overføres til 2025 i den samlede overførselssag 2024/2025.

Projekterne løber over flere år, hvorfor der må forventes overførsler. Fx forventes den strategiske reserve først anvendt i 2026-2027.

**Høring**

Centralt Budget har ingen bemærkninger af bevillingsmæssig karakter.

### Sagens videre forløb

Sagen skal behandles af Økonomiudvalget og Byrådet.

### Historik

#### Kommunaldirektøren indstiller , den 17. februar 2025, punkt 33:

at den foreslåede implementeringsplan, den videre proces og opgavefordeling godkendes.

at de bevillingsmæssige konsekvenser godkendes jf. bevillingsskema under afsnittet økonomi.

####

#### Beslutning fra Økonomiudvalget, den 17. februar 2025, punkt 33:

Anbefales.

### Beslutning

Godkendt.

Fraværende: Daniel Kjær. I stedet mødte Lars Schmidt.